Stephensen til VG: - Jeg håper det går hele veien

Pokerpresident: - Er som å være i VM-finalen i fotball

TOPP TRE: Norske Felix Stephensen er en av tre som skal spille om 10 millioner dollar. Det er som å være i VM-finalen, mener presidenten i Norges Pokerforbund. Foto:BETSAFE.COM,

Norske Felix videre - skal spille om 68 millioner kroner i poker-VM

LAS VEGAS (VG) Felix Stephensen (24) er én av tre spillere som gikk videre fra første finaledag i poker-VM. I natt skal han spille om førstepremien på 68 millioner kroner.

Oppdatert 11. november 2014

Artikkelen er over fem år gammel

WSOP (World Series of Poker) – Verdens mest prestisjetunge pokerturnering med over 6500 deltagere fra hele veden – Samlet premiepott er på over 400 millioner kroner – Ni spillere deltar på finalebordet som spilles 10. til 11. november i Las Vegas – Kun én nordmann har spilt finalebordet: Tormod Røren kom på syvendeplass i 1997 Premiefordelingen: 1. 10 millioner dollar

2. 5,14 millioner dollar

3. 3,80 millioner dollar

4. 2,85 millioner dollar

5. 2,14 millioner dollar

6. 1,62 millioner dollar

7. 1,23 millioner dollar

8. 947.077 dollar

9. 730.725 dollar

Vis mer

Allerede er han sikret rundt 26 millioner kroner.



Ni spillere startet å spille finalebordet i World Series of Poker Main Event natt til tirsdag.



Norske Felix Stephensen kom inn på finalebordet med nest mest sjetonger, og spilte solid de første timene - uten å gjøre så mye ut av seg.



Mark Newhouse var første spiller som røk ut, deretter fulgte ganske Bruno Politano, Dan Sindelar og Andoni Larrabe.

13.30 norsk tid var det over for dagen, og det er tre spillere igjen i turneringen. Stephensen er én av dem.

Nederlandske Jorryt van Hoof er i ledelsen med 89,6 millioner sjetonger, fulgt av svenske Martin Jacobson på andreplass med 64,7 millioner sjetonger. Stephensen har 46,1 millioner sjetonger.

– Det har vært veldig spennende, veldig moro og jeg gleder meg veldig til i morgen, sier Stepehensen til VG etter at dagens hender er ferdigspilt. Det hele skal avgjøres natt til onsdag norsk tid.

– Hvordan tror du det går der?

﻿– Jeg håper det går hele veien, men vi får se. Jeg er bare fornøyd med at det har gått så bra hittil, svarer han, og fortsetter.

– Jeg spiller ikke alle hendene helt optimalt, men generelt sett føler jeg at jeg har gjort en god innsats.

President i Norsk Pokerforbund Sigurd Eskeland er selv på plass i Las Vegas, og han er mer enn imponert over nordmannens innsats.



– Det er fantastisk det som skjer. Det å være blant de tre siste her er helt ubeskrivelig. Det er jo en klisje å si det, men det er slik jeg føler det. En stor dag for norsk poker og en stor dag for Felix. Det er utrolig! sier

– Kan man sammenligne dette med noe?

– Det er som å vinne verdens største golfturnering, vinne Wimbledon i tennis eller å være i finalen i fotball-VM. Å være blant de tre beste her, er helt hinsides, forklarer han.



All dramatikken fra hotellet Rio i Las Vegas kan du se direkte på VG. Sendingen natt til onsdag starter kl. 03.00.

﻿

Publisert: 11.11.14 kl. 13:11 Oppdatert: 11.11.14 kl. 15:11

Les også

Mer om Pengespill